มีเรื่องอยากสอบถามหน่อยค่ะ ปกติหนูฉีดยาคุมกำเนิดแบบ3เดือน แต่เลยกำหนดวันฉีดมาเกือบ10วัน ด้วยก่อนหน้านั้นมีเพศสัมพันธ์กับแฟน แล้วหลั่งใน มีโอกาสท้องไมค่ะ
สวัสดีค่ะ โดยเฉลี่ยแล้วหลังจากหยุดฉีดยาคุมกำเนิดชนิดที่ฉีดทุก 3 เดือนไปประมาณ 4-10 เดือน การตกไข่และโอกาสที่จะตั้งครรภ์จึงจะเกิดขึ้น บางรายอาจนานเป็นปีได้ ดังนั้น หากเลยกำหนดฉีดยาคุมมาประมาณ 10 วัน แล้วมีเพศสัมพันธ์ โอกาสในการตั้งครรภ์จึงยังถือว่าน้อยมาก อย่างไรก็ตาม แนะนำให้รีบทานยาคุมกำเนิดไปก่อน แล้วหลังจากเริ่มทานยาไปแล้วอย่างน้อย 7 วัน ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะและเมื่อทานยาคุมกำเนิดจนครบ 21 เม็ด และเว้นระยะครบ 7 วัน แล้ว รวมถึงได้มีประจำเดือนมาในช่วงที่เว้นระยะแล้ว ก็อาจกลับไปฉีดยาคุมกำเนิดต่อ หรืออาจทานยาคุมกำเนิดต่อก็ได้ แต่หากเว้นระยะครบ 7 วันแล้ว ไม่มีประจำเดือนมา ควรตรวจหาการตั้งครรภ์ดูก่อนค่ะ หากตรวจไม่พบ ก็ให้เริ่มทานยาแผงใหม่หรือเริ่มฉีดยาคุมกำเนิดต่อไปได้